OpenLLM-France/wikimedia huggingface dataset:
# Peñaflor (Xile)

Peñaflor és una ciutat i comuna de la província de Talagante, a la regió metropolitana de Santiago, al centre de Xile. La ciutat es troba a 37.66 quilòmetres, en línia recta, i en direcció sud-oest del centre de la capital i, malgrat la seva proximitat a l'àrea metropolitana, no és considerada una de les comunes de la ciutat de Santiago. Junt amb les comunes de Talagante, Melipilla, El Monte, Isla de Maipo, Padre Hurtado, María Pinto, Curacaví, Alhué i San Pedro, forma part del Districte Electoral N ° 14 i pertany a la 7a circumscripció Senatorial (Santiago de Ponent). Peñaflor té diversos sectors, un dels més coneguts és Malloco, que és el punt d’entrada a la comuna des de Padre Hurtado.

## Referències

* 1 2 «Peñaflor, Talagante, Santiago, Chile - Ciudades y pueblos del mundo» (en castellà). [Consulta: 19 juny 2021].
* ↑ «Distancia entre Peñaflor y Santiago de Chile». [Consulta: 19 juny 2021].
* ↑ Chile, BCN Biblioteca del Congreso Nacional de. «Proceso Constituyente» (en castellà), 18-12-2019. [Consulta: 19 juny 2021].
* ↑ «Peñaflor en la region de Santiago - Municipio y municipalidad de Chile - municipalidad Chile - Información municipalidad, ciudades y pueblos de Chile». [Consulta: 19 juny 2021].

## Enllaços externs

* Municipalidad de Peñaflor
# Serra del Mercadell

La Serra del Mercadell és una serra situada al municipi de Sant Sadurní d'Osormort (Osona), amb una elevació màxima de 782,7 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrahima (Arbúcies)

Serrahima és una masia d'Arbúcies (Selva) inclosa a l'Inventari del Patrimoni Arquitectònic de Catalunya.

## Descripció

Es tracta d'un gran casal de planta rectangular, amb planta baixa, pis i golfes. Al cos principal s'hi afegiren una sèrie de construccions dedicades a masoveria i al bestiar.
L'edifici és amb coberta a doble vessant amb caiguda a la façana. La porta principal és d'arc rebaixat, amb brancals de pedra i està flanquejada per dos bancs adossats a la paret, també de pedra. Al damunt hi ha una pedra vermellosa amb un número inscrit que no es llegeix del tot “??34”. Pel que fa a la resta d'obertures, són rectangulars: al primer pis tenen la llinda, l'ampit i els brancals de pedra mentre que les de la planta baixa i al segon pis, són simples i més petites, n'hi ha una a l'esquerra de la porta que és més gran i està protegida per una reixa de ferro. La façana del lateral esquerra dona a una era i al davant hi ha la pallissa i altres construccions de funcionalitat diversa.
Possiblement aquesta façana, antigament era la principal, ja que hi trobem un rellotge de sol molt despintat i una era al davant. Ara bé, quan a obertures, només hi ha una petita porta situada en un extrem, la resta són finestres, algunes protegides per una reixa. Cal destacar el finestral de la part superior que és d'arc rebaixat.

## Història

Arnau de Serraima apareix documentat al 1299. En un testament de finals del segle xiii atorgat per Tolvana de Cunieres, anomenava marmessors a Arnau de Serrahima, Jaume Masó i Bernat de Cunieres, tots ells masos de Joanet. Més endavant apareix en el fogatge de la Batllia de n'Orri de 1497.
S'esmenta en el llistat de les cases dels veïnats de pagès elaborat pel rector l'any 1826.
En el padró de 1883 hi consta una família de 10 membres. L'any 1940 apareix habitada per dues famílies, la dels amos de 6 persones i la dels masovers de 5.
Ens apareix en el mapa del Montseny de Juli Serra de l'any 1890.
En l'amillarament de 1935 Jaume Serrahima Colobran declara els límits de mas Serrahima que són: a orient amb terres del mas Canaleta, Riera i Cortina, a migdia amb honors del mas Mollfulleda, a ponent amb els masos Iglésies i Bertrana i a nord amb terrenys dels masos Pla i Masó.

## Referències

* 1 2 3 4 5 6 7 8 «Serrahima». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Balzac

«Balzac» té aquests significats:
* Balzac (Charente), municipi al departament del Charente (regió de la Nova Aquitània, França)
* Balzac (cràter), cràter d'impacte al planeta Mercuri
* Balzac (llibre), biografia que Stefan Zweig va dedicar a Honoré de Balzac en 1920
* Honoré de Balzac (Tours, 1799 - París, 1850), novel·lista francès
# Tageblatt

Tageblatt és un diari luxemburguès publicat en alemany a Esch-sur-Alzette per Editpress.

## Història i perfil

Tageblatt va néixer el 1913. El diari és el segon més popular del país, darrere del rival d'Wort. Es descriu com el Zeitung avet Lëtzebuerg (en luxemburguès, «el diari per Luxemburg»). Tot i que és principalment publicat en alemany, també ha incorporat algunes seccions en francès.
El diari és propietat dels sindicats socialistes. L'editor és Editpress Louxemburg, S.A, empresa que també publica Le Jeudi i Le Quotidien. El 2007 el diari tenia relacions properes amb el Partit Socialista (LSAP).
El diari va rebre 1.659.554 € en subvenció de premsa estatal anual el 2009: més que qualsevol altre diari.
La tirada de Tageblatt era 27.081 còpies el 2003. El 2004, el diari va tenir un tiratge diari de 17.106: aproximadament una quarta part que el seu rival d'Wort. Durant la dècada dels 2000 tenia una mitjana d'uns 61.000 lectors, una tercera part que el d'Wort.

## Referències

* 1 2 «Media». Grand Duchy of Luxembourg. [Consulta: 14 novembre 2014].
* 1 2 Romain Kohn. «Luxembourg». A: Ana Karlsreiter. Media in Multilingual Societies. Freedom and Responsibility. Vienna: Organization for Security and Co-operation in Europe, 2003 [Consulta: 22 gener 2015].
* 1 2 3 Georgios Terzis. European Media Governance: National and Regional Dimensions. Intellect Books, 2007, p. 137. ISBN 978-1-84150-192-5 [Consulta: 14 novembre 2014].
* 1 2 David Ward. «A Mapping Study of Media Concentration and Ownership in Ten European Countries». Dutch Media Authority, 2004. Arxivat de l'original el 12 d’agost 2014. [Consulta: 11 febrer 2015].
* ↑ «Luxembourg Newspaper Publishers' Association». ENPA. [Consulta: 1r febrer 2014].
* ↑ «Ministère d'État». Service Information et Press. [Consulta: 20 novembre 2010].
* ↑ «Media pluralism in the Member States of the European Union». European Commission, 17-01-2007. [Consulta: 8 juny 2007].

## Enllaços externs

* Tageblatt - Lloc web oficial
# Joan Jablonowski

Joan Estanislau Jablonowski (en polonès Jan Stanisław Jabłonowski) va néixer a Cracòvia (Polònia) cap al 1600 i va morir a Varsòvia el 23 de maig de 1647. Era un polític polonès, fill de Maciej Jablonowski (1569-1619) i de Caterina Klomnicka (1570-1621).
Va ser President del Parlament de la República de les Dues Nacions el 1637 i el 1640.

## Matrimoni i fills

El 1630 es va casar amb Anna Ostrorog (1610-1648), filla de l'escriptor i també polític Joan Ostrorog (1565-1622) i de Sofia Zaslawaka (1580-1641). Fruit d'aquest matrimoni nasqueren:
* Estanislau Joan (1634-1702), casat amb Marianna Kazanowska (1643-1687).
* Sofia (1636-1701), casada amb Joan Francesc Dzieduszycki.
* Caterina (1638-1688), casada amb Christopher Jabłonowska Jodorkovsky.

## Bibliografia

* Polski Słownik Biograficzny (t. 10 s. 220)

## Enllaços externs

* http://awt.ancestrylibrary.com
# Automotive Industries Limited

La companyia israeliana Automotive Industries Limited (hebreu: תעשיות רכב נצרת עילית) és un fabricant d'automòbils i parts d'automòbil del mercat d'aquesta nació, així mateix és reconegut com el principal proveïdor de vehicles blindats de les Forces de Seguretat d'Israel.

## Història

La companyia es va fundar originalment en l'any de 1966 i va ser primerament coneguda com a Automotive Equipment Group, la seva primera activitat va ser funcionar com una planta de muntatge d'automòbils i de camions. L'AIL ha cercat sempre des de la seva fundació, augmentar les seves activitats en la fabricació i el desenvolupament de vehicles, fabricant molts dels seus models sobre la base de modificacions del primer model del jeep Willys MB, amb derivacions fetes en la seva base, així com ha desenvolupat models més recents com els camions M-325 (Nun-nun) i el M-462 (Abir), i la sèrie de vehicles blindats AIL Storm (Sufa), els que són derivats de la plataforma mecànica del Jeep Wrangler, i el més recent desenvolupament de la AIL, el AIL Desert Raider. La AIL ha estat fins i tot involucrada en l'assemblatge dels vehicles rebuts per les FDI del model Humvee, però donades les serioses restriccions fetes pel govern dels Estats Units per mitjà dels seus programes d'ajuda exterior, ha estat reduïda la participació d'AIL en aquest projecte, fent que els contractes per a la modificació i el reacondicionament dels vehicles Humvee es facin en plantes dels Estats Units.

## Ubicació

Localitzada en la ciutat de Natzaret Il·lit, aquesta ciutat està situada a prop de l'antiga Natzaret en la Baixa Galilea, a una distància de 30 km a l'oest de la ciutat de Tiberíades. Es troba a 110 km de Tel-Aviv i a 165 km de Jerusalem.

## Certificacions de qualitat

* ISO 9001:2000 - Certificat per l'Israel Standards Institute

## Productes

AIL està actualment desenvolupant la tercer generació del Storm (Storm III) un vehicle que va entrar en la seva producció en sèrie l'any 2008.
* Willys MB - Assemblatge (entre 1966 i 1983)
* AIL M325 Command Car - Retirat (entre 1966 a 1971)
* AIL Abir - Producció (entre 1966 i 1987)
* AIL Storm - Producció (1987 al present)
* High Mobility Multipurpose Wheeled Vehicle (HMMWV) - En assemblatge, en cooperació amb AM General.
* AIL Desert Raider - En producció (1998 al present)

## Referències

* ↑ http://army-guide.com/eng/firm1407.html
* ↑ http://www.israeldefense.com/?
* ↑ «Website de AIL (en inglés y hebreo).». Arxivat de l'original el 2014-12-03. [Consulta: 5 febrer 2017].

## Enllaços externs

* Automotive Industries Limited Arxivat 2019-11-26 a Wayback Machine. (hebreu) (anglès)
# Casa Roig (Vilafranca del Penedès)

La Casa Roig és un edifici del municipi de Vilafranca del Penedès (Alt Penedès) que forma part de l'Inventari del Patrimoni Arquitectònic de Catalunya. És un edifici entre mitgeres i de dues crugies. Consta de planta baixa, dos pisos i golfes, amb coberta de teula àrab a dues vessants. La façana presenta elements d'inspiració clàssica. En conjunt respon al llenguatge de l'eclecticisme.

## Història

La Casa Roig va ser encarregada per Josep Roig i Marcel al mestre d'obres Pere Ros i Tort. El projecte, conservat a l'arxiu de l'Ajuntament de Vilafranca, data del 14 de maig de 1885 i va ser aprovat el 19 de maig del mateix any. La construcció data del 1886.

## Referències

* 1 2 «Casa Roig». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Pintures murals de l'absis de Sant Martí del Brull

Les pintures murals de l'absis de Sant Martí del Brull són unes pintures murals provinents de Sant Martí del Brull (Osona) realitzades pel pintor medieval conegut amb el nom de Mestre d'Osormort durant el segon quart del segle xii. Es troben actualment al Museu Episcopal de Vic. La decoració de l'absis estava presidida per un Pantocràtor, del qual actualment es conserva gran part de la figura, a més de fragments de l'àguila de Sant Joan i el bou de Sant Lluc. A la part inferior s'hi troben representats episodis de la infància de Jesús i del llibre del Gènesi. Aquestes pintures daten de la segona meitat del segle XII Les pintures van ser descobertes l'any 1909 i traslladades al Museu Episcopal de Vic l'any 1935.

## Tècnica

La tècnica emprada per a l'elaboració d'aquesta obra és la de pintura al tremp sobre arrebossat, posteriorment va ser traslladada a llenç.

## Referències

* 1 2 Pintures murals de l'absis de Sant Martí del Brull, Web del Museu Episcopal de Vic
* ↑ ESGLÉSIA PARROQUIAL DE SANT MARTÍ DEL BRULL

## Enllaços externs

* Imatges de les pintures
* Imatges de les pintures
# Serra del Mig (Baix Empordà)

La Serra del Mig és una serra als límits entre els municipis de Colomers, Garrigoles, Jafre i Vilopriu a la comarca del Baix Empordà, amb una elevació màxima de 84,5 metres. És una serra baixa que s'allargassa en sentit nord-sud.
# Sidli

Sidli fou un estat tributari protegit d'Assam, que formava un dels anomenats duars o passos sota la muntanya cap a Bhutan, en el grup dels duars orientals (Eastern Dwars) amb una superfície de 935 km² i una població el 1881 de 23.657 habitants. Fou cedida als britànics al final de guerra de Bhutan de 1864-1865. El governant portava el títol de raja; el 1870 es va acordar un tribut de 1939 lliures però degut a la impossibilitat de pagar-lo el mateix sobirà va demanar l'administració per la Cort de Wards. El 1877 es va establir un nou sistema i es va dividir en cinc mauzes o cercles de poble, cadascun sota un mauzadar que recaptava la renda directament dels cultivadors que tenien concessions anuals, i el 20% de la recaptació era entregada al raja Gaurinarayan Deb.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Başak Eraydın

Başak Eraydın (Ankara, 21 de juny de 1994) és una jugadora de tennis turca que ha desenvolupat la seva carrera bàsicament en el circuit ITF. Va formar part de l'equip turc de Copa Federació en diverses ocasions.
Va ser finalista a la Copa d'Estiu a Moscou el 2015.

## Referències

* ↑ http://www.haberturk.com/spor/tenis/haber/1113503-basak-eraydindan-buyuk-basari

## Enllaços externs

* Başak Eraydın a la WTA (anglès)
* Başak Eraydın al web de la Federació Internacional de Tennis (anglès)
* Başak Eraydın al lloc web de la Billie Jean King Cup (anglès)
# TV-3421

La TV-3421 és una carretera local de les comarques del Montsià i Baix Ebre. Duu la T perquè és de les carreteres que pertanyen a la demarcació de Tarragona, i la V pel seu antic caràcter de carretera veïnal. Discorre pels termes municipals de la Sénia, Mas de Barberans i Roquetes, el darrer ja del Baix Ebre.
Comença a la Sénia, a l'extrem oriental de la població, del punt quilomètric 21,8 de la carretera TP-3311. Des d'aquell lloc s'adreça cap al nord-est, fent alguns retombs al llarg del seu traçat, fins que travessa el barranc de Valldebous, al lloc on hi ha, al nord-oest, el Mas de l'Arramblat, i en el punt quilomètric 7,5 deixa enrere el terme municipal de la Sénia per entrar en el del Mas de Barberans. La carretera discorre sempre per l'extrem nord-oest de la zona plana, sense enfilar-se en els contraforts dels Ports de Tortosa-Beseit, i arriba a la població de Mas de Barberans en poc més de 7 quilòmetres des de l'entrada en el terme. Es troba en el punt quilomètric número 15.
Des de Mas de Barberans, la TV-3421 continua cap al nord-est per la riba dreta del barranc de Lledó, fins que el barranc trenca cap al sud-est i se'n separa. Al cap de poc, una mica més de 3 quilòmetres des de Mas de Barberans, la carretera abandona el terme d'aquesta població i entra en el de Roquetes, ja a la comarca del Baix Ebre. La carretera segueix el barranc de Lloret per la dreta, després travessa el barranc de Sant Antoni, i en 8 quilòmetres i mig arriba als Xalets de les Crevetes. Tot seguit continua, sempre cap al nord-est, fins que en 3 quilòmetres arriba al Raval de Cristo, al cap d'un quilòmetre al Raval de la Mercè, i en menys d'un altre quilòmetre, al centre de Roquetes, on enllaça amb les carreteres T-341 i T-342, on acaba els seus 31,2 quilòmetres de recorregut a la cruïlla del Carrer Major de Roquetes amb el Carrer de Sant Roc.

## Enllaços externs

* La TV-3421 en el seu entorn, a l'Institut Cartogràfic de Catalunya
# Jeroni Palou

Jeroni Palou (Mallorca, segle XVIII-Ciutat de Mallorca, 1782), metge i filòsof. Va ser catedràtic d'anatomia de la Universitat Literària de Mallorca. Escriví Aprovación apologética... on rebutjà l'ús de la filosofia aristotélico-escolàstica en medicina i defensà l'aplicació de l'experiència al coneixement.

## Referències

* ↑ «Palou, Jeroni». A: Dolç i Dolç, Miquel (coord.). Gran Enciclopèdia de Mallorca. Volum 12. Palma: Promomallorca, p. 332. ISBN 84-8661702-2.
# Catavana (equip ciclista)

L'equip Catavana va ser un equip ciclista francès que competí professionalment el 1994.

## Principals resultats

* París-Bourges: Lars Michaelsen (1994)

### Principals ciclistes

* Seán Kelly
* Patrice Esnault
* Marc Madiot
* Yvon Madiot

## Enllaços externs

* Plantilla a firstcycling.com Arxivat 2014-11-09 a Wayback Machine.
* Plantilla a memoire-du-cyclisme.eu
# Pintures murals de l'absis de Sant Sadurní d'Osormort

Les pintures murals de l'absis de Sant Sadurní d'Osormort són unes pintures murals originàries de l'església de Sant Sadurní d'Osormort (Osona) realitzades pel pintor medieval conegut amb el nom de Mestre d'Osormort durant el segon quart del segle xii. Es troben actualment al Museu Episcopal de Vic. La decoració de l'absis estava presidida per la Mare de Déu, actualment només es conserva la part inferior (fins als peus de la Verge, així com les extremitats inferiors del lleó de Sant Marc i el bou de Sant Lluc). A la part inferior s'hi troben les figures dels dotze apòstols, i a sota d'aquests el cicle de la creació de l'home i el pecat original. Aquestes pintures daten de la segona meitat del segle xi.

## Pintura

Les pintures presenten una alteració en la pigmentació a conseqüència de la cremada de l'altar barroc de l'església l'any 1936 durant la guerra civil espanyola.

## Tècnica

La tècnica emprada per a l'elaboració d'aquesta obra és la de pintura al tremp sobre arrebossat, posteriorment va ser traslladada a llenç.

## Referències

* 1 2 3 Pintures murals de l'absis de Sant Sadurní d'Osormort, Web del Museu Episcopal de Vic

## Enllaços externs

* Imatges de les pintures
* Imatges de les pintures
* Imatges de les pintures
# Sent Chabrés

Sent Chabrés (en francès Saint-Chabrais) és una comuna (municipi) de França, a la regió de la Nova Aquitània, departament de la Cruesa, al districte d'Aubusson i cantó de Chénérailles.
La seva població al cens de 1999 era de 335 habitants. Està integrada a la Communauté de communes de Chénérailles.

## Demografia

Evolució demogràfica :
| 1968 | 1975 | 1982 | 1990 | 1999 |
| 537 | 469 | 399 | 379 | 335 |

## Administració

Llista d'alcaldes :
| Període | Identitat | Partit |
| 2001- | Patrice Morançais | UMP |

## Referències

* ↑ Toponímia occitana a lemosin.net.
# Sidnei Rechel da Silva Junior

Sidnei Rechel da Silva Júnior (Alegrete, 23 d'agost de 1989), conegut com a Sidnei, és un futbolista brasiler que juga com a defensa.
Format al Sport Club Internacional, fitxa pel SL Benfica en 2008. En 2013 el club portugués el va cedir al RCD Espanyol per un any sense opció de compra, i posteriorment va estar dos anys al Deportivo de La Corunya. El 25 d'agost de 2016 el València CF va anunicar la compra del jugador, la propietat del qual es dividia entre l'agent Jorge Mendes, el Benfica i el Deportivo de la Corunya. Tanmateix, el Deportivo, qui tenia una opció de compra sobre els drets del Benfica, va exercir-la, per tant d'impedir el traspàs del jugador i fer que el jugador continuara a l'equip.

## Referències

* ↑ «L'Espanyol confirma les cessions de Pizzi i Sidnei, que seran presentats aquest dimarts de forma oficial». 324.cat, 29 juiiol 2013. [Consulta: 30 juliol 2013].
* ↑ «Sidnei nuevo jugador del Dépor». Deportivo de la Corunya, 01-09-2014 [Consulta: 1r setembre 2014].
* 1 2 Superdeporte. «El Valencia CF da a Sidnei por fichado y el Depor reacciona igualando la oferta». [Consulta: 25 agost 2016].

## Enllaços externs

* GloboEsporte profile (portuguès)
* Stats at ForaDeJogo
* PortuGOAL profile Arxivat 2013-11-06 a Wayback Machine.
* Guardian Stats Centre Arxivat 2012-09-04 a Wayback Machine.
# Baldomero Sanmartín Arnal

Baldomero Sanmartín Arnal (Madrid, 1845 - Badalona, 1931) fou un polític de tendència republicana, alcalde de Ciudad Real el 1873 i de Badalona el 1930.

## Biografia

Va néixer a Madrid, on es va llicenciar en Ciències Naturals. Més tard, es va unir al Partit Republicà Federal a Ciudad Real, on va esdevenir alcalde l'any 1873, durant la Primera República. Després va militar en el republicanisme progressista actuant a Almodóvar del Campo i Almadén. El 1896 es va instal·lar a Badalona, on va dedicar-se l'ensenyament i va ser un dels promotors del Col·legi Politècnic l'any 1903 i president de la Junta Local d'Extensió Universitària el 1904. En l'àmbit de la política, va presidir la Unió Republicana a partir de 1898. Lligat al lerrouxisme i gran admirador del mateix Alejandro Lerroux, fou fundador i regent de la casa del poble el 1908. Fou escollit regidor del municipi el 1909 pel Partit Radical, moment en què s'unia en una coalició contranatura amb la candidatura caciquista de Joaquim Palay i Jaurés, que resultà derrotada davant de la coalició de Solidaritat Badalonina. Fou reelegit regidor el 1913.
El 1930, amb la caiguda de la dictadura, Sanmartín ocupà l'alcaldia de forma interina com a regidor de més edat al consistori durant un brevíssim període entre febrer i març, moment en què per reial ordre va ser nomenat alcalde Lluís Ysamat Lazzoli. Durant la Segona República, es va posar el seu nom a un carrer de la ciutat.

## Referències

* 1 2 3 4 Abras Pou, 1998, p. 47.
* ↑ DUARTE I MONTSERRAT, Àngel. El republicanisme català a finals del segle xix (1890-1900). Barcelona: Universitat Autònoma de Barcelona, 1986.
* 1 2 3 4 Enciclopèdia Catalana. «Baldomero Sanmartín Arnal». [Consulta: 25 juny 2013].
* ↑ ALABADALEJO, Jordi; ZAMBRANA, Joan. Inicis d'un sindicalista llibertari: Joan Peiró a Badalona (1905-1920). Edicions Fet a Mà, 2005, p. 19.
* ↑ VILLARROYA, Joan (dir.); ABRAS, Margarida, CARRERAS, Montserrat, CASALS, Núria, COMAS, Montserrat, GARCÍA, Francesca, GUITART, Josep, NIETO, M. Dolors, PADRÓ, Jordi, PADRÓS, Pepita, ROSÀS, Joan, SABATER, Josep M.. Història de Badalona. Badalona: Museu de Badalona, 1999. ISBN 84-88758-03-0.

## Bibliografia

* Abras Pou, Margarida. Els cementiris de Badalona. Badalona: Ajuntament de Badalona, 1998.
* Albadalejo, Jordi; Zambrana, Joan. Inicis d'un sindicalista llibertari: Joan Peiró a Badalona (1905-1920). Badalona: Edicions Fet a Mà, 2005.
* Villarroya i Font, Joan (dir.); AA.DD. Història de Badalona. Badalona: Museu de Badalona, 1999. ISBN 84-88758-03-0.
# TV-3344

La TV-3344 és una carretera local de la comarca de la Terra Alta. Duu la T perquè és de les carreteres que pertanyen a la demarcació de Tarragona, i la V pel seu antic caràcter de carretera veïnal. Discorre pel terme municipal de Caseres, d'aquella comarca.
La carretera arrenca de la N-420, en terme de Caseres, i fa un breu recorregut d'un quilòmetre fins al centre del poble de Caseres.

## Enllaços externs

* La TV-3344 en el seu entorn, a l'Institut Cartogràfic de Catalunya